Infomesen Koleksen Aktiviti bilong ol bun bilong Soldia bilong Siapan i bin dai long Bismak si.

(Gavman bilong Siapan na JARRWC i laik askim yu wantaim rispek olsem:)

Olsem Generol Inkoporesen Asosiesen, Japan Association bilong Recovery na Repatriation bilong War Casualties (bai kolim “Asosiesen”) i bin statim long mun Julai, namba 1, yia 2016 Gavman bilong Siapan i bin mekim dispela wok long promotim ol dispela projek long ronim gut wok bung wataim long kisim ol bun.

Olsem tasol na dispela Asosiesen i laik bai wanbel na luksave bai kamap i kam long narapela kantri long dispela projek.

Long mun Ogas, namba 19,yia 2016, Asosiesen i bin makim niupela Asosiesen bilong Gavman bilong Siapan go pas wok painim ol bun bilong ol soldia na karim i go bek long Siapan na dispela wok painim ol bun bai mas gohet yet.

Long yia 1952 i kam inap nau,Gavman bilong Siapan i wok long kisim bun bilong ol soldia i bin dai long wo i go bek long Siapan na ol i wokim bikpela lotu bilong ol long tingim i go bek long taim bilong wo. Ol i bin kisim dispela toksave long ol lain soldia husat i bin pait long wo na ol i no dai, ol i stap laip yet na tu ol i harim long Lokol Gavman na tu long peles we pait i bin kamap long em.

Tasol nau em olsem 70 pela krismas i bin go pinis bihain long wo, olsem na nau i kamap hat liklik long painim na kolektim bun.

Olsem na long yia 2017, Asosiesen i bungim tingting long statim dispela projek long kisim olgeta infomesen long ol bun bilong ol soldia bilong Siapan we ol i bin dai long Bismak si. Long bihainim ol ripot bilong Gavman bilong Siapan i soim olsem, hamaspela i dai long wo na ol i karim bun i go bek pinis long Siapan na sampela bun bilong ol soldia i stap yet long Bismak si i stap olsem:

|  |  |  |  |
| --- | --- | --- | --- |
| Hap peles | Dai long wo | Bun i go bek long Siapan | Bun i stap yet |
| Niu Briten ailan | 13,500 | 3,168 | 10,332 |
| Manus ailan | 3,400 | 26 | 3,248 |
| Los Negros ailan | 126 |
| Bogenvil ailan | 33,500 | 9,939 | 23,561 |

Dispela wok long bungim ol bun em wok kamap bilong 2pela wataim Gavman bilong Siapan na Asosiesen long bekim strongpela askim laik i kam long ol lain famili bilong ol soldia husat i bin dai long wo em long bihainim pasin tumbuna bilong ol Siapan “Long sori long ol dai man ol i bin dai long wo,ol i mas go bek long ol famili bilong ol.” na i nogat narapela tingting bihain long dispela, em bilong kolektim ol bun tasol.

Sapos yu husat i gat sampela kain toktok save olsem ol lain soldia bilong Siapan i dai long peles bilong yupela,mipela laik askim yupela long pulumapim o raitim long dispela pepa em Gavman bilong Siapan i redim na tu yupela i ken kontektim mipela stret.Sapos yupela painim bun bilong ol man na yupela ting olsem em bun bilong ol soldia bilong Siapan, plis yupela i noken kisim na bungim wantaim.Larim i stap long wanem peles em i stap long em.Bihain mipela bai kam na wokim wok painim aut na kisim i go bek long Siapan.

Mipela i laik tok tenkyu tru long sapot na luksave long gohet wantaim dispela humanitarian effort bilong Gavman bilong Siapan na Asosiesen.